Mientres os primers tiempos d'o budismo Chan coexistioron bells metodos de meditación, on prevaleixeba un tipo de contemplación directa d'o mundo y d'a propia ment que a persona realizaba en qualsiquier situación. Estos metodos d'o budismo Chant pronto fuoron influenciatos de diferents trazas por as ideyas filosoficas d'o taoísmo. O taoísmo tamién fue influenciato por a relichión budista. Esta fusión fue posible heredando aspectos prencipals d'atras escuelas, como a important escuela Tian tái d'o mayestre Zhìyì (Chi-I). Con o mayestre Zhìyì trobamos ya una perspectiva inmediata d'a liberación. Os tractatos sobre "A Gran Calma y Contemplación" influirán por sieglos a las atras escuelas y as ideyas suyas serán centrals a la hora* d'endenter o proceso de significación d'o budismo que fará posible a naixetura d'o Chan.